
FAKULTETI I BIZNESIT

Fakulteti i Biznesit pranë Universitetit “Aleksandër Moisiu”, Durrës, shpall njoftimin për rekrutimin e personelit akademik me kohë të pjesshme, bazuar në nevojat për programet e studimit që ofron, për vitin akademik 2026-2027. Më poshtë do të gjeni kërkesat e detajuara për çdo Njësi Bazë si dhe kriteret e kërkuara.
· Departamenti i Menaxhimit
Bazuar në nevojat e tij për programet e studimit të cilat mbulon, Departamenti shpall 4 (katër) vende vakante për personel akademik me kohë të pjesshme, për vitin akademik 2026–2027.
Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar studimet universitare brenda vendit ose jashtë (Diplomë të ekuivalentuar nga MAS);
2. Të zotërojë së paku diplomë të ciklit të dytë të studimeve “Master Shkencor” ose diplomë e integruar e nivelit të dytë (DIND) në fushën Ekonomike, profili Menaxhim/Administrim Biznes ose Menaxhim/Administrim Financiar;

3. Të ketë minimalisht notën mesatare 8 (tetë) në ciklin e parë dhe të dytë të studimeve;
4. Përparësi kanë kandidatët me gradën shkencore “Doktor” në Shkenca Ekonomike, profili Menaxhim;
5. Për kandidatët të cilët kanë ushtruar profesionin e tyre si specialist në planifikimin dhe menaxhimin e projekteve ose që kanë eksperienca të mëparshme në mësimdhënie, përjashtohen nga kriteri i notës mesatare 8 (tetë) për ciklin e parë të studimeve bachelor;
6. Të jetë i aftë të referojë në një gjuhë të huaj, në një nga 5(pesë) gjuhët e BE-së që e ka paraqitur me dëshmi në dosjen e aplikimit;

7. Të jetë i motivuar për punën pedagogjike dhe kërkimore, të jetë komunikues si dhe të zotërojë aftësi të mira të punës në grup;

8. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;

9. Të njohë dhe të jetë familjar me sistemin e funksionimit të universiteteve perëndimore dhe të Kartës së Bolonjës.

10. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit.

11. Përparësi kanë kandidatët që kanë realizuar punime shkencore dhe/ose pjesëmarrje në konferenca kombëtare ose ndërkombëtare; 

12. Të ketë minimalisht dy letra reference.
· Departamenti i Financë Kontabilitetit

Bazuar në nevojat e tij për programet e studimit të cilat mbulon, Departamenti shpall 22 (njëzet e dy) vende vakante për personel akademik me kohë të pjesshme, për vitin akademik 2026–2027.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar Studimet Universitare në fushën Ekonomike, profili Financë, Kontabilitet, Bankë;
2. Të zotërojë së paku diplomë të ciklit të dytë të studimeve “Master i Shkencave” në profilet Financë, Bankë, Kontabilitet;
3. Kriteri i notës mesatare në të gjitha ciklet e studimeve minimalisht 8 (tetë);
4. Të jetë i aftë të referojë në një gjuhë të huaj, në një nga 5(pesë) gjuhët e BE-së që e ka paraqitur me dëshmi në dosjen e aplikimit;

5. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit.
6. Përparësi kanë kandidatët me gradën shkencore “Doktor”  dhe titullin “Profesor”;
Për aplikantët të cilët mbajnë titullin “Profesor” kriteri i mesatares nuk merret në konsideratë;
7. Për kandidatët që nuk kanë eksperienca të mëparshme në mësimdhënie kriteri i notës mesatare në të gjitha ciklet e studimeve duhet të jetë minimalisht 9 (nëntë), duke përjashtuar kandidatët që kanë mbaruar studimet jashtë vendit;
8. Për aplikantët që kanë ushtruar profesionin e tyre mbi 10 (dhjetë) vite në një fushë të caktuar të profilit financë, kontabilitet, audit, si dhe mbajnë dëshmi që kanë ushtruar profesionin ekspert kontabël, përjashtohen nga kriteri i notës 9 (nëntë);
9. Studentët e programit të studimit të ciklit të tretë “Doktoratë”, të regjistruar pranë Departamentit përjashtohen nga këto kritere;
10. Të ketë pjesëmarrje me artikuj shkencorë dhe pjesëmarrje në konferenca shkencore kombëtare dhe ndërkombëtare, me punime të botuara në proceedings;
11. Përparësi kanë kandidatët të specializuar në Kontabilitet, Risk dhe Sigurime;
12. Preferohet të ketë eksperienca mësimdhënieje në Shqipëri dhe në vendet Perëndimore;
· Departamenti i Turizmit
Bazuar në nevojat e tij për programet e studimit të cilat mbulon, Departamenti shpall 3 (tre) vende vakante për personel akademik me kohë të pjesshme, për vitin akademik 2026–2027.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar studimet universitare brenda vendit ose jashtë (Diplomë të ekuivalentuar nga MAS);

2. Të zotërojë së paku diplomë të ciklit të dytë të studimeve “Master i Shkencave” në fushën e Trashëgimisë Kulturore dhe menaxhimit të saj (1 vend), Sisteme të Informacionit Gjeografik (GIS) (1 vend) dhe me profil Turizëm rural, Agroturizëm (1 vend);
3. Të ketë minimalisht notën mesatare 8.5  në ciklin e parë dhe të dytë të studimeve;

4. Të jetë i aftë të referojë në një gjuhë të huaj, në një nga 5(pesë) gjuhët e BE-së që e ka paraqitur me dëshmi në dosjen e aplikimit;

5. Të jetë i motivuar për punën pedagogjike dhe kërkimore, të jetë komunikues si dhe të zotërojë aftësi të mira të punës në grup;
6. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;
7. Të njohë dhe të jetë familjar me sistemin e funksionimit të universiteteve perëndimore dhe të Kartës së Bolonjës.

8.  Të mos jetë i dënuar me vendim të formës së prerë të gjykatës, për kryerjen e një vepre penale me dashje;
9. Kandidatët të cilët nuk plotësojnë pikat 2,3,4 skualifikohen që në fazën e parë.
10. Të zotërojë kualifikime në Trashëgimi Kulturore, GIS dhe me profil  Turizëm rural, agroturizëm nga institucione kombëtare apo ndërkombëtare;
11. Të ketë eksperiencë profesionale në fushën e turizmit për të paktën një periudhë 5 vjeçare;
12. Të ketë botime në fushat e sipërpërmenduara;
13. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit.
· Departamenti i Shkencave Ekonomike
Bazuar në nevojat e tij për programet e studimit të cilat mbulon, Departamenti shpall 10 (dhjetë) vende vakante për personel akademik me kohë të pjesshme, për vitin akademik 2026–2027.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar Ciklin e Parë dhe Ciklin e Dytë të studimeve (Master i Shkencave) në fushën e Ekonomisë. Preferencë do kenë të diplomuarit në profilin Ekonomiks dhe Shkenca Ekonomike. Përparësi kanë kandidatët që janë diplomuar në universitete Perëndimore në këto fusha;
2. Kriteri i notës mesatare në të gjitha ciklet e studimeve të jetë minimalisht 8 (tetë);
3. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;
4. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit.

5. Të jetë i aftë të referojë në një gjuhë të huaj, në një nga 5(pesë) gjuhët e BE-së që e ka paraqitur me dëshmi në dosjen e aplikimit;

6. Të ketë 3 (tre) letra reference që kanë lidhje me kriteret e kërkuara në aplikimin për personel akademik me kohë të pjesshme.
7. Përparësi kanë kandidatët e kategorisë “Profesor” dhe të kategorisë “Lektor”;
Për aplikantët të cilët mbajnë titullin “Profesor” apo gradën shkencore “Doktor i Shkencave”, kriteri i notës mesatare nuk merret në konsideratë;
8. Studentët e ciklit të tretë të studimeve Doktoratë në Shkenca Ekonomike pranë Departamentit të Shkencave Ekonomike përjashtohen nga këto kritere;
9. Të ketë publikime në revista shkencore brenda vendit, trojet, si dhe jashtë vendit të preferuara me faktor impakti dhe pjesëmarrje në konferenca shkencore kombëtare dhe ndërkombëtare, me punime të botuara në proceedings;
10. Preferohet përvojë e mëparshme në mësimdhënie universitare, si në institucionet e arsimit të lartë në Shqipëri, ashtu dhe në institucione akademike ndërkombëtare, veçanërisht në vendet perëndimore.
Të interesuarit duhet të paraqesin dokumentacionin e mëposhtëm: 

1. Formularin e aplikimit për personel akademik, i cili mund të shkarkohet nga faqja e internetit të universitetit në adresën www.uamd.edu.al  ose të tërhiqet dorazi pranë zyrës së Burimeve Njerëzore dhe Promovimit të Universitetit;

2. Tre letra rekomandimi dhe të paktën një nga tre letrat të jetë nga punëdhënësi ose drejtuesi i fundit, nëse ka një të tillë; 

3. Nëse ka eksperiencë të mëparshme në mësimdhënie, një nga letrat e rekomandimit të jetë nga titullari i IAL-së;

4. Fotokopje të diplomave, të noterizuara (Diplomat e marra jashtë vendit, duhet të jenë të njohura paraprakisht pranë institucionit përgjegjës për njësimin e diplomave sipas legjislacionit në fuqi);
5. Fotokopje të çertifikatës/ave së notave të noterizuar/a;

6. Fotokopje të dëshmive të ndryshme të kualifikimit, të noterizuara si dhe të publikimeve dhe të pjesëmarrjes në konferenca shkencore;
7. Fotokopje e dëshmisë së gjuhëve të huaja, e noterizuar;

8. Fotokopje të kartës së identitetit, ose të një dokumenti tjetër identifikimi;

9. Vetëdeklarim nga kandidati aplikues për gjendjen gjyqësore;

10. Raport mjeko-ligjor që vërteton aftësinë e tij për punë;

11. Leje nga punëdhënësi për t’u angazhuar në mësimdhënie pranë UAMD-së (për aplikantët me kohë të pjesshme).

12. Vërtetim që nuk ka masë disiplinore në fuqi nga punëdhënësi aktual.

Dokumentet duhet të dorëzohen vetëm nëpërmjet shërbimit postar në adresën: 

 Universiteti “Aleksandër Moisiu”, Durrës.

Lagjja nr. 1, Rruga e Currilave, Durrës.

Aplikim për Staf Akademik me kohë të pjesshme në Universitetin “Aleksandër Moisiu”, Durrës.

SHËNIM: 
· Kandidaturat e personelit akademik me gradën shkencore “Doktor”, titullin akademik “Profesor” që kanë kaluar më parë fazat e procesit të rekrutimit nuk do të kalojnë në fazën e dytë, atë të intervistimit (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).
· Kandidaturat e personelit akademik me diplomë “Master i Shkencave” të cilët kanë qenë studentë ekselentë, kanë përfunduar studimet në UAMD dhe kanë kaluar më parë fazat e procesit të rekrutimit nuk do të kalojnë në fazën e dytë, atë të intervistimit (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).
· Kandidaturat e personelit akademik në proces të fitimit të gradës shkencore “Doktor” në UAMD, të angazhuar në vitet akademike të mëparshme, nuk do t’i nënshtrohen procedurës së rekrutimit dhe vlerësimit për pozicionet që do të shpallen (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).
· Të gjithë kandidatët e tjerë me Master Shkencor, do t’i nënshtrohen procedurës së konkurrimit nga e para.
· Aplikantët të cilët i dorëzojnë dokumentet të panoterizuara ose kanë mangësi në dokumentacion, skualifikohen menjëherë dhe nuk i nënshtrohen fazës së dytë.
· Procedura e përzgjedhjes së kandidaturave fillon menjëherë pas publikimit të këtij njoftimi dhe do të zhvillohet sipas Statutit dhe Rregullores së Universitetit “Aleksandër Moisiu”, Durrës.
· Nuk lejohet paraqitja e dokumentacionit dorazi.
· Afati për dorëzimin e dokumenteve është 10 (dhjetë) ditë kalendarike nga dita e publikimit të këtij njoftimi.   
Adresa: Lagja Nr.1,  Rr “Taulantia”,  Durrës, Tel: +355 52 39161,  www.uamd.edu.al,

